Title: Introducció general (per a l'alumnat)
Course: Música 2n-3r ESO 1r T > Section: La maleta de músiques

En aquesta pàgina s'introdueixen els continguts a treballar:

- Descripció d'una situació o problema del nostre entorn
- Pregunta motivadora
- Vídeo
- ...

Es presenta el pla de treball que hauran de seguir

1. Introducció

Us proposem una aventura: viatjar a través de diferents èpoques musicals i conèixer tots aquells sons que anirem trobant al nostre pas. En primer lloc, necessitem una maleta per posar-hi tot allò que serà imprescindible per a entendre i conèixer les músiques que hi trobarem.

Com us imagineu aquest viatge? Serà a través del temps i començarem visitant els monestirs i el cant litúrgic, escoltarem els joglars, ens endinsarem als palaus i a les esglésies, coneixerem alguns  compositors, observarem diferents instruments i assistirem a diversos espectacles musicals. Així, l’aventura ens ajudarà a entendre la música de cada època, quines sonoritats i emocions ens ofereixen, i quins elements musicals s’han organitzat en cada moment.

2. Continguts a treballar

Comencem a preparar la maleta, en el primer tema podrem posar-hi els elements musicals que necessitem per entendre les músiques que trobarem pel camí. Però, quins són aquests elements musicals i per a què serveixen? Aquest serà el primer repte! Per això tens el llibre Els elements musicals a la teva disposició, per a consultar i tenir els continguts a l'abast agrupats per capítols i fer les activitats que et proposem.

En el segon tema començarem a veure com aquests elements musicals, que ja haurem treballat, estan inclosos en les músiques que anirem estudiant en el seu context. A partir de l'escolta i la visualització de les partitures podrem fer una immersió en el paisatge sonor de cada moment i saber quines foren les necessitats de cada època.  Ens centrarem en La música medieval i del Renaixement.

3. Organització dels elements gràfics del curs al Moodle

El curs està estructurat en dues columnes. En la columna de la dreta tens diversos blocs, has d'estar atent al bloc Calendari on veuràs els esdeveniments del curs (inici, temes, lliurament de tasques...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En la part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs, on pots plantejar els teus dubtes i resoldre els dels companys, i el fòrum Consultes individuals on pots comunicar-te per qüestions personals amb el professor, i que només tu i ell podreu veure.

Tot seguit, després d'aquesta part central, trobaràs un bloc per a cada tema.

Dins de cada tema hi ha un llibre amb els continguts per a poder treballar la matèria. També una introducció breu i els apartats que s'aniran treballant amb més recursos i els materials que et puguin ser útils (enllaços, documents, elements multimèdia...) per fer les activitats.