Title: Melodia i ritme al so d'un videojoc. El Tetris
Course: Música 2n-3r ESO 1r T > Section: Tema 1

Els primers elements musicals que proposem ja els tenim aquí!

Què és la melodia i el ritme? Ho aprendrem escoltant, memoritzant i analitzant la cançó d'un videojoc: el Tetris.

Comandament d'una consola de videojoc. Font: https://www.pikist.com/free-photo-seiof/ca

En el següent vídeo podràs escoltar la música del Tetris en diferents versions

Font: https://youtu.be/pTmGF1RnCYo

La música del videojoc Tetris té una melodia i un ritme molt senzill que ens permet recordar-lo amb facilitat.

Et proposem que l'escoltis amb atenció, com a mínim, dues vegades:

- La primera escolta l'has de fer amb els ulls tancats.
- La segona vegada has d'intentar entonar-la amb la boca closa (boca tancada, dient la lletra "m")

Imatge d'un cartutx del joc
Font: https://i.ebayimg.com/images/g/D7oAAOSwtPJfD4Qi/s-l1600.jpg

Ja sabem com sona la música del videojoc!
El següent pas és consultar el Llibre dels elements musicals i llegir amb atenció el capítol de la melodia i les seves tipologies. Som-hi!

Una vegada ja sabem què és la melodia i quina és la melodia del Tetris, ens serà fàcil practicar-la perquè són els sons que podríem cantar. Abans de fer-ho cal estar segurs de què ho hem escoltat bé i després ho hem memoritzat. Aquí teniu la partitura que proposem:

Font: creació pròpia

Un altre element musical que hem de saber distingir és el ritme, que també trobaràs en el Llibre dels elements musicals, molt important, perquè ens ajuda a saber com han de durar els sons i com es combinen entre ells.

Et proposem que experimentis amb diferents instruments virtuals de percussió, que també tenen diferents altures i podràs construir els teus propis ritmes:

Autor: George Michael Brower. Font: https://musiclab.chromeexperiments.com/Rhythm/

Per a saber més coses d'aquest videojoc, que hem estat explorant, pots buscar a la xarxa la història del Tetris, segur que  hi trobaràs informació molt interessant.

Et donem dues pistes:
- L'autor del reportatge es diu David Martínez
- La web és Hobbyconsolas.

Més coses interessants:
Si  busquem un musicograma de la música del Tetris hi podrem veure com es mouen les notes a les seves alçades, o sigui, la melodia.  També es pot apreciar visualment el ritme i l'harmonia, uns conceptes que tractarem ben aviat.